שלא וכו'. ונוסחא אחרינא <b>ע''מ שלא</b> וכו'. ולא הבינותי אותה נוסחא, דלא שייך לומר לעבוד ע''מ ועל תנאי שאם יתן לו שכר שלא יעבדהו. ולא קשיא הרי גם העובד שלא ע''מ כו' יודע הוא שסוף השכר לבא והרי הוא מקוה אל הגמול, זה אינו, שהעובד מאהבה הוא שבעיניו מקצר תמיד בעבודה וחושב בנפשו שלא עבד כראוי לו לרוב אהבתו בו יתברך, ואדרבה ירא לנפשו פן יחטא בקצורו בעבודתו, ואשם. וזו שסיים <b>ויהא מורא שמים</b> כו', כינהו בשם שמים, לומר שלא תהיה היראה מעונש ח''ו, אלא יראה מצד גדולתו יתברך נ''ל. תוי''ט: